ขนมจีนเจ๊เฉย เป็นร้านขายขนมจีนที่ตั้งอยู่หน้าปากซอยเพชรบุรีซอย 10 ร้านจะเป็นคูหาเล็กๆไม่ใหญ่โตมากนัก ที่นั่งในร้านมีจำนวนนึง จะเป็นโต๊ะและเก้าอี้หัวล้านวางเรียงรายกันไป

เมนูร้านเจ๊เฉยจะเป็นขนมจีน น้ำยาต่างๆ ไม่ว่าจะเป็นน้ำยากะทิ น้ำยาลูกชิ้น เขียวหวานไก่ น้ำยาป่า น้ำเงี้ยว แกงไตปลา ร้านนี้เส้นขนมจีนนุ่ม ปริมาณก็ให้เยอะทั้งขนมจีนและน้ำยา ผักในร้านที่มีให้นั่งทานมีให้เลือกมากกว่า 10 ชนิดซึ่งปริมาณเยอะมาก ผักสามารถทานได้ไม่อั้น รสชาติอร่อยดีค่ะ ไม่จืดและไม่หวานนำจนเกินไป ปริมาณเนื้อสัตว์ก็ได้เยอะ ชิ้นใหญ่อีกด้วยค่ะ

ร้านเจ๊เฉยเปิดบริการทุกวันตั้งแต่เวลา 15.00-24.00 น.ค่ะ ทางร้านไม่มีที่จอดรถนะคะ เดินทางด้วยขนส่งสาาธรณะจะสะดวกกว่าค่ะ